સાંજના આઠ વાગી ચુક્યા. મેં પાણીપુરી બનાવવાની પ્રાથમિક તૈયારી કરી લીધી. પત્ની પણ મંદિરેથી આવી ગઈ. પુત્ર પાણીપુરી જોઈને મોઢામાં પાણી લાવતો કોરી પૂરી ઉલાળતો હતો. થોડીવારમાં પત્નીએ પાણીપુરીનું ખજૂરનું, ફુદીનાનું પાણી તેમજ અન્ય સામગ્રી તૈયાર કરી દીધી. મેં પુત્રને આજ્ઞા કરી કે અંકિત અંકલને જમવા બોલાવી લાવ. તે જઈ અંકિતને બોલાવી લાવ્યો. રાજકોટ સંસદક્ષેત્રથી અંકિતને ભાજપની ટીકીટ મળી હોય તેવી ખુશી એના ચહેરા પર છવાયેલી હતી.